Antonio Muñoz Molina i Elvira Lindo clausuren el curs de l’Aula de Narratives de la Universitat de València

## Antonio Muñoz Molina i Elvira Lindo clausuren el curs de l’Aula de Narratives de la Universitat de València

Elvira Lindo i Muñoz Molina.

L’Aula de Narratives de la Universitat de València tancarà la seua programació d’aquest curs amb un col·loqui entre dues grans figures de la literatura espanyola: Elvira Lindo i Antonio Muñoz Molina. La trobada se celebrarà aquest dimecres, 18 de juny, a les 19 hores, al Claustre del Centre Cultural La Nau.

Aquest espai, dependent del Vicerectorat de Cultura i Societat de la UV, ha reunit al llarg del curs 2024-2025 destacats noms del panorama literari actual. La sessió inaugural va realitzar-se pel setembre, amb la presentació de ‘Presentes’, l’última novel·la de l’escriptor i periodista valencià **Paco Cerdà**. En els últims mesos, han participat en els col·loquis de l’Aula autors com ara **Yasmina Khadra, Purificació Mascarell, Sami Nair, Martí Domínguez, Raúl Quinto, Juan José Tamayo, Ignacio Martínez de Pisón** o **Magda Simó**, entre altres.

La trobada amb **Muñoz Molina** a la Universitat de València, amb motiu de la publicació de la seua última novel·la ‘El verano de Cervantes’, ha generat gran expectació i les entrades s’han exhaurit. La cita reunirà a la també escriptora **Elvira Lindo**, i a la responsable de l’Aula, Cristina García Pascual, catedràtica de Filosofia del Dret de la UV, que presentarà l’acte. La cita compta, a més, amb la col·laboració de la **Generalitat Valenciana** i la **llibreria Ramon Llull**.

‘El verano de Cervantes’ és, en paraules de l’autor, fruit de “tota una vida llegint **El Quixot de la Manxa**”. En les seues pàgines, Muñoz Molina entrellaça records d’infància i primeres lectures amb la reflexió sobre l’impacte que l’obra de **Cervantes** ha tingut en la seua vocació literària. L’autor també traça la seua influència en escriptors com **Melville, Balzac, Joyce, Thomas Mann** o **Mark Twain**, els qui van ajudar a consolidar la novel·la com la forma narrativa per excel·lència.

El resultat és una lectura apassionada i rigorosa del Quixot, que combina la memòria personal amb la recerca literària, i situa l’obra de Cervantes com a clau per a entendre l’evolució de l’art novel·lístic.

Muñoz Molina reflexiona també sobre el poder de la ficció en la ment humana: “Un tema central en la novel·la és el mode en què les ficcions afecten la ment, la nodreixen, l’entretenen i poden arribar a trastornar-la quan no es distingeix entre realitat i invenció. Aquesta inquietud és encara més rellevant en l’actualitat, en un temps en què tecnologies molt més poderoses que la impremta tenen la capacitat d’hipnotitzar les nostres ments fins a portar-les al deliri. Després de tota una vida llegint El Quixot, m’agradaria que aquest llibre acompanye uns altres en les seues pròpies lectures”.

Més informació:

Arxivat en:

, Lletres

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar